OpenLLM-France/wikimedia huggingface dataset:
# Tigresses blanques

Les tigresses blanques és una controvertida societat secreta taoista formada per dones, que tenien com a objectiu preservar i, fins i tot, restaurar la joventut i aconseguir la il·luminació mitjançant el sexe, que seria una font d'energia potent, la més forta. El seu nom es deu al tigre asiàtic de color blanc, escàs i solitari, ja que les tigresses no tenien perquè tenir parella estable. Valerie Tasso va intentar esbrinar si en l'actualitat existien tigresses blanques, però només va trobar la pista de l'escriptora nord-americana d'origen xinès, Jade Lee, que ha escrit una novel·la eròtica.
La Tigressa Blanca busca la immortalitat però aquest concepte varia segons les diferents escoles taoistes. Unes es refereixen a la immortalitat quan el cos es manté mentre la persona ho considera necessari. Unes altres, la consideren quan l'esperit i la consciència romanen intactes en el moment de la mort per la qual cosa es pot dirigir el “jo” a paradisos immortals. En sentit, més pràctic quan es viu més de cent anys amb bona salut (“mantenir-se jove en la vellesa”). El concepte que té la Tigressa Blanca de la immortalitat és viure molts anys amb un aspecte físic jove, salut òptima i consciència lúcida tota la vida.
Hsi Lai és un nord-americà, malgrat que alguns crítics del seu llibre “Enseñanzas sexuales de la tigresa blanca”, es refereixen a l'autor pensant-se que és una dona. No es coneix cap imatge d Hsi Lau. Alguns opinen, malgrat saber xinès, no és d'origen asiàtic., fins i tot, s'ha insinuat que pot ser un cas amb paral·lelismes al de Lobsang Rampa. La font d'informació els antecedents de les Tigresses és un llibre “Hsi Wang Mu Nan Tsin” (Els preuats secrets de la Reina Mare d'Occident sobre com absorbir l'energia sexual masculina) copiat a mà per Chin Huá l'any 1748. La transcriptora va viure durant la dinastia Qing (pàg40).
Gao Xingjian en el seu llibre “La muntanya de l'Ànima “(capítol 14) menciona que el Tigre Blanc representa una dona molt atractiva de la qual és molt difícil escapar si t'atrapa.

## Referències

* ↑ «Tigresas blancas: las diosas del sexo oral» (en castellà). El País, 22-10-2013. [Consulta: 2 febrer 2016].
* ↑ Tassova, Valerie. El otro lado del sexo (en castellà). Plaza & Janes, 2006. ISBN 9788401379284.
* ↑ ”Enseñanzas sexuales de la tigresa blanca” (en castellà) d'Hsi Lai. p. 22

## Bibliografia

* The Sexual Teaching of the White Tigress (Els ensenyaments sexuals de les tigresses blanques), de Hsi Lai. Destiny Books. Rochester (Vermont). Una editoral catalana (Obelisco.. Barcelona. 2003) ha publicat la traducció en castellà d'aquest llibre.
L'escriptora catalana Anna Carreras Aubet ha escrit una novel·la,Encén el llum, on la Blanca, jove de 25 anys, deixant de banda la idea sobre el sexe dels occidentals, busca l'auto-coneixement sense considerar el sexe com a finalitat.
# Adam Webster

Adam Harry Webster (4 de gener de 1995) és un futbolista professional anglès que juga com a defensa central pel Brighton & Hove Albion FC de la Premier League.
# Maikop

Maikop (adigué: Мыекъуапэ, Miekuape; rus: Майко́п) és una ciutat de Rússia, capital de la República d'Adiguèsia, situada al marge dret del riu Bélaia (un afluent del riu Kuban), a 1.600 km al sud de Moscou. El nom de la ciutat prové de l'adigué Мыекъуапэ. Des de 1991, Maikop és la capital de la República d'Adiguèsia en la Federació Russa.
Fou fundada el 1857 com a fortalesa russa a les terres dels circassians. Fou una posició estratègica important durant la Guerra del Caucas de 1858-1863. Rebé l'estatut de ciutat el 1870. S'hi van trobar restes d'un enterrament reial de l'edat de bronze de l'anomenada Cultura de Maikop el 1897. El 1911 s'hi van trobar als voltants de la ciutat dipòsits de petroli. Des del 1936, Maikop fou el centre administratiu del Districte Autònom Adigué de la Unió Soviètica. Maikop fou ocupada pel Tercer Reich des d'octubre de 1942 a gener de 1943, quan fou alliberada pel Front Transcaucasià de l'Exèrcit Roig.
Maikop té la seu de la Universitat Estatal Adigué i l'Institut Tecnològic Estatal de Maikop. Hi ha nombrosos centres dedicats a l'educació professional.

## Referències

* ↑ Anthony, David W. The Horse, the Wheel, and Language: How Bronze-Age Riders from the Eurasian Steppes Shaped the Modern World (en anglès). Princeton University Press, 2010, p. 287. ISBN 1400831105.
* ↑ Hamill, John. The Strange Career of Mr. Hoover Under Two Flags (en anglès). Kessinger Publishing, 2005. ISBN 1419154737.

## Vegeu també

* Txeriómuixkin
# Viesly

Viesly és un municipi francès, situat a la regió dels Alts de França, al departament del Nord. L'any 2006 tenia 1.350 habitants. Limita al nord amb Saint-Vaast-en-Cambrésis i Saint-Python, al nord-est amb Solesmes, a l'est amb Briastre, al sud amb Beaumont-en-Cambrésis i Inchy, al sud-oest amb Béthencourt, a l'oest amb Quiévy i al nord-oest amb Saint-Hilaire-lez-Cambrai.

## Demografia

Evolució demogràfica :
| 2186 | 2243 | 2102 | 1844 | 1566 | 1419 | 1 350 |
| 603 | 587 | 493 | 520 | 525 | 515 | 479 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Gérard Léger | |
| 2008- | Jacques Ladeuille | |
# Îlois

Îlois són els antics habitants, actualment exiliats, de les illes Txagos.

## Història

Els îlois són els descendents dels treballadors de les plantacions de cocoters a les Txagos. Varen ser portats per colons francesos el segle xviii i parlen un francès crioll (creole).
Durant la guerra freda els habitants de les Txagos van ser expulsats de les illes per decisió del comissionat Britànic del Territori. Aquesta decisió dels representants del Territori Britànic de l'Oceà Índic va ser declarada il·legal pel Tribunal Suprem Britànic, però els îlois no poden tornar encara perquè està pendent de recurs i, a més, el govern britànic vol cedir les illes a Maurici.

## Grups a l'exili

La majoria dels îlois expulsats varen viure a partir de l'any 1974 a l'illa Maurici i les Seychelles. Uns pocs varen emigrar a Europa.
La principal associació txagosiana, és el Comité Social dels Txagosians (CSC). L'altra líder txagosià és Olivier Bancoult, que dirigeix el Grup de Refugiats Txagosians (GRC).
L'any 2000 es va dissenyar la bandera nacional dels îlois, i d'un hipotètic estat independent, que fou aprovada per Fernand Mandarin, el líder del CSC. Olivier Bancoult va utilitzar la bandera a un viatge reivindicatiu que es va fer el 2000 a les illes (juny del 2000). El taronja representa el sol i la felicitat dels txagosians abans de ser forçats a l'exili, el somriure i l'esperança del retorn; el negre representa l'exili; i el blau la mar.

## Vegeu també

* Txagos
* Disputa territorial de l'arxipèlag de Txagos
* Territori Britànic de l'Oceà Índic

## Bibliografia

* Pilger, John. Freedom Next Time. Bantam Press, 2006. ISBN 0593055527. Chapter 1: Stealing a Nation pp19 – 60
* Rao, Padma, "Der Edikt der Königin", Der Spiegel 5 December 2005, pp. 152–4.
* Xavier Romero Frias, The Maldive Islanders, A Study of the Popular Culture of an Ancient Ocean Kingdom. Barcelona 1999, ISBN 84 7254 801 5
* David Vine, Island of Shame; The Secret History of a U.S. Military Base, Princeton 2009. ISBN 978-0-691-13869-5

## Referències

* ↑ «Let Them Return - The Chagos People's Homeland Campaign». Arxivat de l'original el 2011-07-13. [Consulta: 26 desembre 2009].

## Enllaços externs

* Chagos Islands Site
* John Pilger - Diego Garcia: Paradise Cleansed
* Spreading democracy, by any means necessary; the US/UK and Diego Garcia
* US/UK BIOT defence agreements, 1966-1982
* UK-Chagos Support Association
# Brunettia tricorniculata

Brunettia tricorniculata és una espècie d'insecte dípter pertanyent a la família dels psicòdids que es troba a Austràlia: Nova Gal·les del Sud.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 14 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Atlas of Living Australia (anglès)
* ↑ Global Species Arxivat 2016-03-04 a Wayback Machine. (anglès)
# Ió poliatòmic

Un ió poliatòmic, també conegut com a ió molecular, és una espècie química (ió) carregada composta de dos o més àtoms enllaçats amb un enllaç covalent o un complex químic metàl·lic que es pot considerar com que actua com una única unitat en el context de la química d'àcid base en la formació de sals. El prefix «poli» significa «moltes» en grec, però fins i tot ions de dos àtoms es consideren habitualment com poliatòmics. En la bibliografia química més antiga, un ió poliatòmic també es refereix a un radical químic i menys freqüentment a un grup radical.En l'ús contemporani, el terme radical es refereix a radical lliure els quals no són necessàriament espècies químiques carregades amb un electró no aparellat.
Per exemple un ió hidròxid està fet un d'un àtom d'oxigen i un àtom d'hidrogen, i la seva fórmula química és OH$^−$. Té una càrrega elemental de −1. Un ió amoni està format per un àtom de nitrogen i quatre àtoms d'hidrogen: la seva fórmula química és NH4$^+$. La seva càrrega és de +1.
Un ió poliatòmic sovint pot ser considerat com un àcid conjugat o base conjugada d'una molècula neutra. Per exemple l'anió sulfat, SO4$^{2−}$, deriva de l'àcid sulfúric H₂SO₄ que es pot veure com SO₃ + H₂O.

## Nomenclatura

Hi ha dues regles que es poden usar per aprendre la nomenclatura dels ions poliatòmics. La primera, quan s'afegeix el prefix bi- a un nom.
La segona regla considera el nombre d'oxígens en un ió. Considerar la família de l'oxoanió clor:
| estat d'oxidació | −1 | +1 | +3 | +5 | +7 |
| nom d'anió | clorur | hipoclorit | clorit | clorat | perclorat |
| estructura | | | | | |

## Exemples d'ions poliatòmics comuns

Anions :
| Acetat (etanoat) | $CH_{3}COO^{-}$ |
| Benzoat | ${\ce {C6H5COO-}}$ |
| Hidrogencarbonat | $HCO_{3}^{-}$ |
| Carbonat | $CO_{3}^{2-}$ |
| Cianur | ${\ce {CN-}}$ |
| Hidròxid | $HO^{-}$ |
| Nitrat | $NO_{3}^{-}$ |
| Fosfat | $PO_{4}^{3-}$ |
| Sulfat | $SO_{4}^{2-}$ |
Cations :
| Amoni | $NH_{4}^{+}$ |
| Oxoni | ${\ce {H3O+}}$ |
| Mercuri I | |
| ió tropili | |

## Vegeu també

* Ió monoatòmic

## Enllaços externs

* List of polyatomic ions Arxivat 2012-12-27 a Wayback Machine.
* A Beginner's Guide To Polyatomic Ions.
* Tables of Common Polyatomic Ions, including Protein Data Bank files
# Tomàs Alcoverro i Muntané

Tomàs Alcoverro i Muntané (Barcelona, 4 de novembre de 1940) és un periodista català. Ha estat corresponsal de La Vanguardia a Beirut (Líban). És un dels més reconeguts observadors europeus del món àrab. El 2004 va ser guardonat amb el Premi Manuel Vázquez Montalbán i el 2006 va rebre la Creu de Sant Jordi.

## Biografia

Fill de Roser Muntané, de Barcelona i amb arrels a Molins de Rei, i Tomàs Alcoverro i Font, oriünd de Gandesa i secretari d'aquest municipi i de Badalona.
El 1961 es va llicenciar en Dret, però es va dedicar al periodisme professional, primer col·laborant a El Correo Catalán; més tard, i de la mà de Santiago Nadal i Gaya, a ABC, Destino i La Vanguardia, diari del qual anys més tard en fou nomenat redactor. Llicenciat en Periodisme a Madrid, ha estat corresponsal de La Vanguardia a Beirut.
Alcoverro és el periodista espanyol que més experiència té de les qüestions de l'Orient Mitjà i l'únic amb corresponsalia fixa a Beirut. En la seva primera etapa va viure a la capital libanesa des de la tardor de 1970 fins a l'hivern de 1977. Des de llavors i fins ara, amb un interval de dos anys (1977 i 1978) en els quals fou corresponsal de La Vanguardia a París, ha estat testimoni directe de gairebé tots els esdeveniments importants de la història turbulenta de l'Orient Mitjà. És un dels més reconeguts observadors europeus del món àrab. El 2004 va ser guardonat amb el Premi Manuel Vázquez Montalbán i el 2006 va rebre la Creu de Sant Jordi i el 2020 el premi Ofici de Periodista del Col·legi de Periodistes de Catalunya.
El 2019 s'ha publicat la seva primera obra en català, "Un barceloní a Beirut" (Diëresis).

## Obra literària

* El Decano. Editorial Planeta, 2006.
* Espejismos de Oriente. Ediciones Destino, 2007.
* Atrapados en la discordia. Ediciones Destino, 2009.
* La historia desde mi balcón. Ediciones Destino, 2011.
* ¿Por qué Damasco?. Editorial Diëresis, 2017.
* La noria de Beirut. Editorial Diëresis, 2018.
* Un barceloní a Beirut. Editorial Diëresis, 2019.
* Tot està per dir. Editorial Pòrtic, 2021

## Referències

* ↑ «Tomàs Alcoverro i Muntané». Gran Enciclopèdia Catalana. Barcelona: Grup Enciclopèdia Catalana.
* ↑ «L'arxiu Del Corresponsal De Guerra. Col·lecció Plàcid Garcia-planas». Web. Arts Santa Mònica, 2012. [Consulta: 27 gener 2013].
* ↑ «Tomàs Alcoverro, Premi Ofici de Periodista». Col·legi de Periodistes de Catalunya, 04-06-2020. [Consulta: 20 febrer 2022].
# Akihito (gènere)

Akihito és un gènere de peixos de la família dels gòbids i de l'ordre dels perciformes.

## Taxonomia

* Akihito futuna (Keith, Marquet & Watson, 2008)
* Akihito vanuatu (Watson, Keith & Marquet, 2007)

## Referències

* 1 2 Watson R.E., Keith P. & G. Marquet, G., 2007. Akihito vanuatu, a new genus and new species of freshwater goby (Sicydiinae) from the South Pacific. Cybium, 31 (3): 341-349.
* ↑ The Taxonomicon (anglès)
* ↑ Keith, P., Marquet, G. & Watson, R.E., 2008. Akihito futuna, a new species of freshwater goby from the South Pacific (Gobioidei: Sicydiinae). Cybium, 31 (4) (2007): 471-476.
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
# Vireó frontdaurat

El vireó frontdaurat (Pachysylvia aurantiifrons) és un ocell de la família dels vireònids (Vireonidae).

## Hàbitat i distribució

Habita boscos, manglars i vegetació secundària de les terres baixes de Panamà, nord i est de Colòmbia, oest i nord de Veneçuela i Trinitat.

## Referències

* ↑ «Vireó frontdaurat». Cercaterm. TERMCAT, Centre de Terminologia. Rev. 10/05/2023(català)
# You and Me Both

You and Me Both és el nom del segon disc del grup anglès de pop electrònic Yazoo; va ser publicat el 1983, novament al segell discogràfic Mute Records.
Si l'anterior àlbum, Upstairs at Eric's, ja havia convertit els Yazoo en un grup famós arreu d'Europa, "You and me both" encara va tenir més èxit, ja que els donà el seu primer número 1 britànic. El disc continua amb la combinació de pop melòdic, ballable i electrònic (cortesia de Vince Clarke) i l'expressiva veu d'Alison Moyet. Contràriament a l'anterior treball, Moyet va tenir més participació en la composició dels seus temes (de fet, la majoria de les cançons que s'hi inclouen són seves). Clarke, d'altra banda, experimentà amb noves fonts per crear els sons de l'àlbum, recorrent al sampler Fairlight CMI, i a més cantà al tema "Happy people".
Aquest èxit, però, no serví per mantenir unit el grup, que acabà dissolent-se poc abans de l'edició del disc. Alison Moyet inicià la seva carrera en solitari a l'any següent, i Vince Clarke, després d'una sèrie de col·laboracions, acabà formant el grup Erasure amb el cantant Andy Bell.

## Temes
### CD Stumm 12 (Edició europea)

* Nobody's diary (Moyet) - 4:31
* Softly over (Clarke) - 4:02
* Sweet thing (Moyet) - 3:43
* Mr. Blue (Clarke) - 3:26
* Good times (Moyet) - 4:17
* Walk away from love (Clarke) - 3:19
* Ode to boy (Moyet) - 3:37
* Unmarked (Clarke) - 3:36
* Anyone (Moyet) - 3:26
* Happy people (Clarke) - 2:57
* And on (Moyet) - 3:12

### Sire 9 23903-2 (Edició americana)

* Nobody's diary - 4:30
* Softly over - 4:01
* Sweet thing - 3:41
* Mr. Blue - 3:24
* Good times - 4:18
* Walk away from love - 3:18
* Ode to boy - 3:35
* Unmarked - 3:34
* Anyone - 3:24
* State farm (Clarke/Moyet) - 3:35
* And on - 3:12

## Dades

* Produït per Eric C. Radcliffe i Yazoo.
* Enregistrat als estudis Blackwing (Londres).
* Premasterització: WCI Record Group.
* Masterització: CBS Records.
* Disseny de portada: Twenty-Three Envelope.

## Enllaços externs

* Informació sobre el disc Arxivat 2008-10-11 a Wayback Machine.
# Iúrkino

Iúrkino (en rus: Юркино) és un poble de l'óblast d'Arkhànguelsk, a Rússia, segons el cens del 2012 tenia 21 habitants.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# El Tossal (Prats de Molló)

El Tossal és una muntanya de 1.278,6 metres del terme comunal de Prats de Molló i la Presta, de la comarca del Vallespir, a la Catalunya del Nord. Es troba en el racó sud-oriental del terme, al centre de la vall del Còrrec de Vernadell i de la Ribera del Coral, a prop i al sud-oest del santuari de la Mare de Déu del Coral, que es troba en el vessant mateix del Tossal. La masia de Cal Pubill és a prop del cim, al seu sud-oest.

## Referències

* ↑ El Tossal en els ortofotomapes de l'IGN
# Akihito futuna

Akihito futuna és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 3,3 cm de longitud total.

## Alimentació

Sembla que es nodreix d'insectes aquàtics i crustacis (Atyidae).

## Hàbitat

És un peix d'aigua dolça, de clima tropical i bentopelàgic.

## Distribució geogràfica

Es troba a Oceania: Futuna.

## Observacions

És inofensiu per als humans.

## Referències

* ↑ Watson R.E., Keith P. & G. Marquet, G., 2007. Akihito vanuatu, a new genus and new species of freshwater goby (Sicydiinae) from the South Pacific. Cybium, 31 (3): 341-349.
* ↑ BioLib (anglès)
* ↑ Keith, P., Marquet, G. & Watson, R.E., 2008. Akihito futuna, a new species of freshwater goby from the South Pacific (Gobioidei: Sicydiinae). Cybium, 31 (4) (2007): 471-476.
* 1 2 3 4 «Akihito futuna» (en anglès). FishBase. Froese, Rainer; Pauly, Daniel (editors).
* ↑ Keith, P., Marquet, G. & Watson, R.E., 2008.

## Enllaços externs

* AQUATAB
# Maipara

Maipara és un riu d'Orissa, el braç meridional pel qual les aigües del riu Brahmani troben el seu camí cap a la badia de Bengala. El braç septentrional és el riu Dhamra. El Bansgarh, una derivació del Maidara, corre cap al sud paral·lel a la costa fins a la mar a uns 10 km de Falset Point. La boca del Maipara propi presenta obstacles de barres i ones i per la seva posició al cap Palmyras és una protecció inadequada durant el monsó, però entre novembre i març pot ser navegat per bots. A l'entrada del riu hi ha una illa que porta el mateix nom a 20° 41′ 30″ N, 87° 06′ 15″ E﻿ / ﻿20.69167°N,87.10417°E﻿ / 20.69167; 87.10417.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Veteran (Wyoming)

Veteran és una concentració de població designada pel cens dels Estats Units a l'estat de Wyoming. Segons el cens del 2000 tenia 28 habitants.

## Demografia

Segons el cens del 2000, Veteran tenia 28 habitants, 11 habitatges, i 8 famílies. La densitat de població era de 8,1 habitants/km².
Dels 11 habitatges en un 27,3% hi vivien nens de menys de 18 anys, en un 81,8% hi vivien parelles casades, en un 0% dones solteres, i en un 18,2% no eren unitats familiars. En el 18,2% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,89.
Per edats la població es repartia de la següent manera: un 17,9% tenia menys de 18 anys, un 3,6% entre 18 i 24, un 17,9% entre 25 i 44, un 39,3% de 45 a 60 i un 21,4% 65 anys o més.
L'edat mediana era de 52 anys. Per cada 100 dones de 18 o més anys hi havia 109,1 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Veteran». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Veteran». American Fact Finder. Oficina del Cens dels Estats Units, 12-01-2010.
# You Want It Darker

You Want It Darker és el catorzè i últim àlbum d'estudi del cantautor canadenc Leonard Cohen. Va aparèixer el 21 d'octubre de 2016. El disc va estar produït pel fill de l'artista, Adam Cohen, a diferència de l'anterior Popular Problems, produït per Patrick Leonard.
You Want It Darker es va anunciar oficialment el 12 d'agost mitjançant la web oficial de Cohen. Una part del primer senzill—titulat com el propi àlbum— fou estrenat amb anterioritat a la sèrie britànica Peaky Blinders.
El disc conté nou cançons, una de les quals serveix com reprise. És el catorzè àlbum d'estudi editat per Cohen i el quart publicat en una mateixa dècada, després de veure's obligat a tornar al negoci de la música degut a haver estat defraudat i arruïnat per la seva antiga mànager, Kelley Lynch.

## Context

Després de sortir de gira entre 2008 i 2013, Leonard Cohen va començar a patir "múltiples fractures a la columna vertebral", entre d'altres problemes físics, segons el seu fill Adam. Degut a les limitacions físiques de Cohen, les cançons de You Want It Darker es van gravar al saló de la seva casa de Mid-Wilshire, Los Ángeles i es van enviar als seus col·laboradors musicals mitjançant correus electrònics.

## Llista de temes

Totes les lletres escrites per Leonard Cohen.

## Personal

* Leonard Cohen – veu.
* Bill Bottrell – guitarra elèctrica i pedal steel guitar.
* Michael Chaves – teclats, baix, bateria.
* Adam Cohen – guitarra clàssica.
* Patrick Leonard – teclats, baix, bateria, orgue, piano, sintetitzador, percussió.
* Brian Macleod – batería.
* Zac Rae – guitarra, guitarra clàssica, teclats, mandolina, melotró, celesta, piano, Wurlitzer.

## Fet cultural

La cançó es fa servir en el començament dels programes de la sèrie Crims, de Catalunya Ràdio des de fa unes temporades. Abans hi havia estat cançó de capçalera del programa, El calavera, de Roger Mas.

## Referències

* ↑ Leonard Cohen edita nuevo álbum en (su) otoño Manrique, D. El País (12 d'agost de 2016) (en castellà)
* ↑ «Inside Leonard Cohen's Late Career Triumph» (en anglès). Rolling Stone. [Consulta: 23 novembre 2016].
* ↑ «Leonard Cohen Makes It Darker» (en anglès). New Yorker, 17-10-2016. [Consulta: 23 novembre 2016].
* ↑ «La millor música de "Crims", el programa de Catalunya Ràdio sobre històries fosques i criminals. Dirigit i presentat per Carles Porta». Spotify-Crims. [Consulta: 28 juny 2020].
# Induciòmar

Induciòmar és el nom dels següents personatges:
* Induciomarus o Indutiomarus, cap dels gals al·lòbroges
* Induciomarus o Indutiomarus, cap dels trèvers
# Dumetia

Dumetia és un gènere d'ocells de la família dels timàlids (Timaliidae) i l'ordre dels passeriformes. Habiten l'Índia i Sri Lanka.

## Taxonomia

Segons la classificació del Congrés Ornitològic Internacional (versió 11.1, 2021) aquest gènere està format per dues espècies
* Dumetia hyperythra - timàlia de ventre lleonat.
* Dumetia atriceps - timàlia encaputxada.